અમદાવાદ શહેરની વાત કરીએ તો, આજે અમદાવાદ પોલીસ ખૂબ જ સારું કામ કરી રહી છે. એવું લોકો અને પોલીસ કર્મચારીઓ માની રહ્યાં છે. પોલીસના કર્મચારીઓને આજે તેમને મળી રહેલ નેતૃત્વ પર ખૂબ જ વિશ્વાસ અને ભરોંસો છે. એ વાતમાં સહેજ પણ અતિશયોક્તિ નથી કે આજે અમદાવાદ પોલીસના તમામ કર્મચારીઓ તેમના નેતા એવા કમિશનર ઓફ પોલીસને દિલથી ચાહે છે. જેના કારણે પોલીસના નાના કર્મચારીથી માંડીને મોટા અધિકારી સુધી અડધી રાતે પણ દિલોદિમાગથી કામ કરવા દોડે છે. જે બતાવી આપે છે કે ટીમવર્કથી કામ કરવા માટે અને ટીમને દિશા ચીંધીને ઉત્સાહ આપવામાં નેતૃત્વ અગત્યની ભૂમિકા ભજવે છે. પોલીસમાં આવું પરિણામલક્ષી નેતૃત્વ હોય તો તેના પરિણામ સમાજને મળે જ છે.